[{"text_idx": "#000005", "text": "IsraddedigPorwch drwy ein pynciauCyrsiauPam astudio gyda ni?Diwrnodau Agored ac ymweliadauGwneud caisAriannu'ch astudiaethauFfioedd dysguCwrdd a\u0302\u2019n blogwyr myfyrwyrProsbectwsRhieni a chefnogwyrAthrawon a chynghorwyr gyrfaoeddCysylltu a\u0302 ni"}, {"text_idx": "#000006", "text": "O\u0302l-raddedigPorwch drwy ein pynciauPam astudio gyda ni?Cyrsiau a addysgirYmchwil o\u0302l-raddedigAriannu'ch astudiaethauFfioedd dysguDiwrnodau Agored ac ymweliadauProsbectwsGwneud caisCysylltwch a\u0302 ni"}, {"text_idx": "#000008", "text": "Bywyd myfyrwyrLletyCyrsiau rhan amser i oedolionDatblygu proffesiynolCyrsiau byr ar-lein"}, {"text_idx": "#000019", "text": "Datblygwch eich gweithluAddysg broffesiynolArdystiad a hyfforddiant sgiliau TGRecriwtio ein myfyrwyr a'n graddedigionPartneriaethau trosglwyddo gwybodaethYsgoloriaethau Sgiliau Cyfnewid Gwybodaeth (KESS 2)"}, {"text_idx": "#000027", "text": "Mae Ffarmacoleg yn gwrs sydd yn cael ei rannu yn fodiwlau. Yn y tymor cyntaf, mi wnes i astudio modiwlau oedd yn ymdrin a\u0302 sut mae meddygyniaethau newydd yn cael eu treialu, sut mae\u2019r system imiwnedd yn gweithio a sut mae rhai meddygyniaethau newydd ar gyfer rhai cyflyrau niwrolegol a seiciatrig yn gweithio. Y tymor yma, rwyf yn astudio modiwlau mewn geneteg, meddygaeth cardiofasgwlar ac imiwnotherapi. Mae\u2019n rhaid hefyd cwblhau prosiect ymchwil fel rhan o\u2019r radd ymsang."}, {"text_idx": "#000028", "text": "Mae\u2019r modiwlau yma wedi cynnwys sawl math gwahanol o asesiad yn cynnwys traethodau, cyflwyniadau a phosteri. Roedd arfer bod arholiad ysgrifenedig ar ddiwedd pob modiwl oedd yn cael ei sefyll mewn neuadd arholiad ac yn parau cwpl o oriau. Dyma ble mae\u2019r prif newid wedi bod oherwydd cyfyngiadau COVID-19. Mae\u2019r arholiadau yma nawr yn draethodau sy\u2019n cael eu hysgrifennu ar ddiwedd y modiwlau a rydyn ni\u2019n eu hysrifennu nhw adref. Mae\u2019r cwestiynau yn cael eu rhyddhau ac yna rydyn ni\u2019n cael nifer o wythnosau i ysgrifennu ein atebion. Mae\u2019n braf gallu edrych ar nodiadau a gwneud ymchwil ar y we tra\u2019n ysgrifennu\u2019r atebion ac mae hyn yn ein galluogi i ddysgu mwy am y pwnc pan yn ysgrifennu\u2019r traethawd yn hytrach na cheisio cofio popeth ac ysgrifennu gymaint a\u0302 rydyn ni\u2019n ei gofio, fel mewn arholiad."}, {"text_idx": "#000029", "text": "Mae\u2019r ffordd rydyn ni\u2019n cwblhau asesiadau ar ffurf cyflwyniad llafar hefyd wedi newid oherwydd cyfyngiadau COVID-19. Yn draddodiadiol, mi fyddai pob myfyriwr yn mynd i ystafell yn eu tro ac yn cyflwyno i aseswyr. Hyd yn hyn, rydw i wedi cwblhau asesiadau ar ffurf cyflwyniad mewn dau ffordd y flwyddyn hon. Yn gyntaf, recordio\u2019r cyflwyniad a\u2019i yrru i gael ei wylio a\u2019i farcio ac yn ail, cynnal y cyflwyniad ar alwad Zoom. Mae dau brif wahaniaeth rhwng y ddau gyfrwng yma. Pan caiff cyflwyniad ei recordio, mae\u2019n bosib dileu recordiad a chychwyn eto: Nid yw hyn yn bosib pan mae\u2019r darlithwyr yn gwylio ar ochr arall i linell Zoom. Hefyd, mewn cyflwyniad Zoom, mae\u2019n bosib i ddarlithwyr ofyn cwestiynau ar ddiwedd y cyflwyniad sy\u2019n asesu ein gallu i feddwl y sydyn ac mae\u2019n golygu fod angen adolygu\u2019r cynnwys cyn rhoi\u2019r cyflwyniad."}, {"text_idx": "#000030", "text": "Mae dau brif fath o arholiad ar y cwrs Meddygaeth: arholiad ysgrifenedig ac arholiad clinigol. Mae fy ffrindiau sydd ym mlwyddyn 4 o\u2019r cwrs Meddygaeth yng Nghaerdydd (y flwyddyn fyddai yn mynd iddi flwyddyn nesaf ar o\u0302l cwblhau fy ngradd ymsang) yn gwneud y ddau fath o arholiad yma y flwyddyn hon."}, {"text_idx": "#000031", "text": "Caiff yr arholiadau ysgrifenedig maent yn eu cwblhau eu galw yn brofion cynnydd (progress tests). Mae 140 o gwestiynau ble mae 5 opsiwn posib ar gyfer pob cwestiwn. Yn wahanol i fy asesiadau i sydd yn cael eu cwblhau adref, mae\u2019r profion cynnydd yn parhau i ddigwydd mewn neuaddau arholiad. Yn hytrach nag ateb y cwestiynau ar bapur fel oedd yn digwydd yn draddodiadol, mae\u2019n rhaid iddyn nhw fynd a\u0302 chyfrifiadur hefo nhw ac ateb y cwestiynau ar wefan arholi diogel. Mae\u2019r myfyrwyr yn cael prawf am COVID-19 trwy wasanaeth sgrinio\u2019r brifysgol ychydig o ddyddiau cyn yr arholiad ac mae pawb yn gwisgo gorchudd wyneb yn ystod yr arholiad. Mae pellter rhwng myfyrwyr wedi bodoli mewn arholiadau ers amser, wrth gwrs."}, {"text_idx": "#000035", "text": "Blogs by students for students"}]